CELEX: 52019PC0173
Language: fi
Date: 2019-04-10
Title: Ehdotus NEUVOSTON ASETUS kalastusmahdollisuuksien jakamisesta Euroopan yhteisön ja Guinea-Bissaun tasavallan välisen kalastuskumppanuussopimuksen täytäntöönpanoa koskevan pöytäkirjan (2019–2024) mukaisesti

EUROOPAN KOMISSIO
            Bryssel 10.4.2019
            COM(2019) 173 final
            2019/0092(NLE)
            Ehdotus
            NEUVOSTON ASETUS
            kalastusmahdollisuuksien jakamisesta Euroopan yhteisön ja Guinea-Bissaun tasavallan välisen kalastuskumppanuussopimuksen täytäntöönpanoa koskevan pöytäkirjan (2019–2024) mukaisesti
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               
                  Komissio on asiaa koskevien neuvotteluohjeiden
                     1
                   pohjalta neuvotellut Guinea-Bissaun tasavallan hallituksen kanssa Euroopan yhteisön ja Guinea-Bissaun välisen kalastuskumppanuussopimuksen
                     2
                   uuden pöytäkirjan tekemisestä. Neuvottelujen päätteeksi parafoitiin 15. marraskuuta 2018 uusi pöytäkirja. Pöytäkirja on voimassa viisi vuotta sen väliaikaisen soveltamisen alkamispäivästä eli sen allekirjoittamispäivästä, kuten pöytäkirjan 16 artiklassa ilmoitetaan.
               
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Kalastuspolitiikan uudistuksen
                     3
                   prioriteettien mukaisesti uusi pöytäkirja tarjoaa unionin aluksille kalastusmahdollisuuksia Guinea-Bissaun vesillä parhaiden käytettävissä olevien tieteellisten lausuntojen perusteella ja Atlantin tonnikalojen suojelukomission (ICCAT) suositusten mukaisesti. Uudessa pöytäkirjassa otetaan huomioon edellisen pöytäkirjan (2014–2017) arvioinnin tulokset ja ennakoiva arviointi siitä, onko uuden pöytäkirjan tekeminen tarpeen. Molemmat arvioinnit teetettiin ulkopuolisilla asiantuntijoilla. Pöytäkirjan myötä Euroopan unioni ja Guinea-Bissaun tasavalta voivat myös tehdä aiempaa tiiviimmin yhteistyötä edistääkseen kalavarojen vastuullista hyödyntämistä Guinea-Bissaun vesillä ja tukeakseen Guinea-Bissaun pyrkimyksiä kehittää sinistä taloutta kummankin osapuolen edun mukaisesti. 
               
               
                  Pöytäkirjassa määrätään kalastusmahdollisuuksista seuraavissa luokissa:
               
               
                  (a)katkarapuja pyytävät pakastustroolarit;
               
            
            
               (b)kaloja ja pääjalkaisia pyytävät pakastustroolarit;
            
            
               (c)pieniä pelagisia lajeja pyytävät troolarit;
            
            
               (d)nuottaa käyttävät tonnikalan pakastusalukset ja siima-alukset;
            
            
               (e)vapapyydyksiä käyttävät tonnikala-alukset.
            
            
               
                  Kolmen ensimmäisen luokan osalta kalastusmahdollisuudet ilmaistaan pöytäkirjan kahtena ensimmäisenä soveltamisvuonna pyyntiponnistuksena (brt) ja kolmena viimeisenä soveltamisvuonna saalisrajoituksina (TAC) .
               
               
                  On syytä vahvistaa näiden kalastusmahdollisuuksien jakaminen jäsenvaltioiden kesken.
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               Oikeusperustana on Euroopan unionin toiminnasta tehty sopimus, jonka 43 artiklan 3 kohdassa määrätään, että neuvosto hyväksyy komission ehdotuksesta kalastusmahdollisuuksien jaon. 
            
            
               •Toissijaisuusperiaate (jaetun toimivallan osalta)
            
            
               Politiikan ala kuuluu Euroopan unionin yksinomaiseen toimivaltaan. 
            
         
         
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit/toimivuustarkastukset
            
            
               
                  Sidosryhmiä kuultiin Euroopan unionin ja Guinea-Bissaun välisen pöytäkirjan jälkiarvioinnin ja pöytäkirjan mahdollista uusimista koskevan ennakkoarvioinnin yhteydessä. Lisäksi on kuultu jäsenvaltioiden ja toimialan asiantuntijoita teknisissä kokouksissa. Kuulemisten tuloksena on päätelty, että on Euroopan unionin ja Guinea-Bissaun tasavallan edun mukaista tehdä kalastussopimukseen uusi pöytäkirja.
               
            
            
               •Sidosryhmien kuuleminen
            
            
               
                  Arvioinnin yhteydessä kuultiin jäsenvaltioita, kalastusalan edustajia, kansainvälisiä kansalaisyhteiskuntaa edustavia järjestöjä sekä Guinea-Bissaun kalastusviranomaisia ja kansalaisyhteiskunnan edustajia. Kuulemisia on toteutettu myös aavanmeren ja pitkän matkan laivastojen neuvoa-antavan toimikunnan puitteissa.
               
            
            
               •Asiantuntijatiedon keruu ja käyttö
            
            
               Komissio käytti jälki- ja ennakkoarvioinneissa riippumatonta konsulttia yhteisestä kalastuspolitiikasta annetun asetuksen 31 artiklan 10 kohdan mukaisesti. 
            
            
               4.TALOUSARVIOVAIKUTUKSET
            
            
               Asetusluonnoksella ei ole vaikutuksia unionin talousarvioon.
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               Tämä menettely aloitetaan samanaikaisesti niiden menettelyjen kanssa, jotka liittyvät Euroopan yhteisön ja Guinea-Bissaun tasavallan välisen kalastuskumppanuussopimuksen pöytäkirjan allekirjoittamisesta unionin puolesta annettuun neuvoston päätökseen ja sen tekemisestä annettuun neuvoston päätökseen. Tätä asetusta on sovellettava heti, kun kalastus on sopimuksen mukaan mahdollista, toisin sanoen siitä päivästä, jona pöytäkirjaa aletaan soveltaa väliaikaisesti. 
            
            
            
               2019/0092 (NLE)
            
            
               Ehdotus
            
            
               NEUVOSTON ASETUS
            
            
               kalastusmahdollisuuksien jakamisesta Euroopan yhteisön ja Guinea-Bissaun tasavallan välisen kalastuskumppanuussopimuksen täytäntöönpanoa koskevan pöytäkirjan (2019–2024) mukaisesti
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
            
            
               ottaa huomioon Euroopan komission ehdotuksen,
            
         
         
            
               sekä katsoo seuraavaa:
            
            
               (1)Neuvosto antoi 17 päivänä maaliskuuta 2008 asetuksen (EY) N:o 241/2008
                  4
                Euroopan yhteisön ja Guinea-Bissaun tasavallan välisen kalastuskumppanuussopimuksen, jäljempänä ’sopimus’, tekemisestä
                  5
               ; sopimus tuli voimaan 15 päivänä huhtikuuta 2008, sen voimassaoloa jatkettiin ilman eri toimenpiteitä ja se on edelleen voimassa.
            
            
               (2)Sopimuksen viimeisimmän pöytäkirjan voimassaolo päättyi 23 päivänä marraskuuta 2017.
            
            
               (3)Komissio on neuvotellut Euroopan unionin puolesta sopimuksen täytäntöönpanoa koskevan uuden pöytäkirjan, jäljempänä ’pöytäkirja’. Neuvottelujen päätteeksi pöytäkirja parafoitiin 15 päivänä marraskuuta 2018.
            
            
               (4)Neuvoston päätöksen 2019/.../EU
                  6
                mukaisesti Euroopan yhteisön ja Guinea-Bissaun tasavallan välisen kalastussopimuksen täytäntöönpanoon liittyvä pöytäkirja allekirjoitettiin [lisätään päivämäärä].
            
            
               (5)Pöytäkirjassa määrätyt kalastusmahdollisuudet olisi jaettava jäsenvaltioiden kesken pöytäkirjan soveltamiskaudeksi.
            
            
               (6)Pöytäkirjaa sovelletaan väliaikaisesti sen allekirjoittamispäivästä, jotta unionin alukset voivat aloittaa kalastustoimet ripeästi. Sen vuoksi tätä asetusta olisi sovellettava samasta päivästä,
            
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Määritelmät
            
            
               Tässä asetuksessa tarkoitetaan ’laajasti vaeltavilla lajeilla’  vuonna 1982 tehdyn Yhdistyneiden kansakuntien merioikeusyleissopimuksen liitteessä 1 lueteltuja lajeja,  lukuun ottamatta Alopiidae- ja Sphyrnidae-heimoja sekä seuraavia lajeja: Cethorinus maximus, Rhincodon typus, Carcharodon carcharias, Carcharinus falciformis ja Carcharinus longimanus.
            
            
            
               2 artikla
            
            
               Kalastusmahdollisuudet
            
            
               Euroopan yhteisön ja Guinea-Bissaun tasavallan välisen kalastuskumppanuussopimuksen täytäntöönpanoon liittyvässä pöytäkirjassa (2019–2024), jäljempänä ’pöytäkirja’, vahvistetut kalastusmahdollisuudet jaetaan jäsenvaltioiden kesken 3 ja 4 artiklan mukaisesti.
            
            
            
               3 artikla
            
            
               Pohjakalalajit ja pienet pelagiset lajit
            
            
               Pohjakalalajien ja pienten pelagisten lajien kalastusmahdollisuudet jaetaan jäsenvaltioiden kesken seuraavasti:
            
         
         
            
            
               1) pöytäkirjan ensimmäisenä ja toisena soveltamisvuonna, kun sovelletaan bruttorekisteritonneina (brt) ilmaistuun pyyntiponnistukseen perustuvaa järjestelmää:
            
            
               a) katkarapuja pyytävät pakastustroolarit:
            
            
               Espanja
                     
                     2 500 brt
            
            
               Kreikka
                     
                     140 brt
            
            
               Portugali
                     
                     1 060 brt
            
            
            
               b) kaloja ja pääjalkaisia pyytävät pakastustroolarit:
            
            
               Espanja
                     
                     2 900 brt
            
            
               Kreikka
                     
                     225 brt
            
            
               Italia
                     
                     
                     375 brt
            
            
               c) Pieniä pelagisia lajeja pyytävät troolarit:
            
            
               Espanja
                     
                     3 500 brt
            
            
               Portugali
                     
                     500 brt
            
            
               Liettua
                     
                     
                     5 000 brt
            
            
               Latvia
                     
                     
                     5 000 brt
            
            
               Puola
                     
                     
                     1 000 brt
            
            
            
               2) pöytäkirjan kolmannesta soveltamisvuodesta alkaen, kun sovelletaan lajikohtaisiin saalisrajoituksiin (TAC) perustuvaa järjestelmää:
            
            
               a) katkarapuja pyytävät pakastustroolarit:
            
         
         
            
               Espanja
                     
                     1 650 tonnia
            
            
               Kreikka
                     
                     100 tonnia
            
            
               Portugali
                     
                     750 tonnia
            
            
            
               b) kaloja pyytävät pakastustroolarit:
            
            
               Espanja
                     
                     9 500 tonnia
            
            
               Kreikka
                     
                     500 tonnia
            
            
               Italia
                     
                     
                     1 000 tonnia
            
            
            
               c) pääjalkaisia pyytävät pakastustroolarit:
            
            
               Espanja
                     
                     1 200 tonnia
            
            
               Kreikka
                     
                     150 tonnia
            
            
               Italia
                     
                     
                     150 tonnia
            
            
            
               d) pieniä pelagisia lajeja pyytävät troolarit:
            
            
               Espanja
                     
                     3 900 tonnia
            
            
               Portugali
                     
                     700 tonnia
            
            
               Liettua
                     
                     
                     6 000 tonnia
            
            
               Latvia
                     
                     
                     6 000 tonnia
            
            
               Puola
                     
                     
                     1 400 tonnia
            
         
         
            
            
               4 artikla
            
            
               Laajasti vaeltavat lajit
            
            
            
               Laajasti vaeltavien lajien kalastusmahdollisuudet jaetaan seuraavasti:
            
            
            
               a) nuottaa käyttävät tonnikalan pakastusalukset ja siima-alukset:
            
            
               Espanja:
                     
                     14
                     alusta
            
            
               Ranska:   
                     
                     12
                     alusta
            
            
               Portugali:
                     
                     2
                     alusta
            
            
            
               b) vapapyydyksiä käyttävät tonnikala-alukset:
            
            
               Espanja
                     
                     10
                     alusta
            
            
               Ranska 
                     
                     3
                     alusta
            
            
            
               5 artikla
            
            
               Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. 
            
            
               Sitä sovelletaan [lisätään pöytäkirjan allekirjoittamispäivä].
            
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
         
         
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
               
            
         
         
            
                  
                     (1)
                  
                        Ympäristöneuvosto hyväksynyt 28. helmikuuta 2017.
               
               
                  
                     (2)
                  
                        EUVL L 342, 17.12.2007, s. 5.
               
               
                  
                     (3)
                  
                        EUVL L 354, 28.12.2013, s. 22.
               
               
                  
                     (4)
                  
                        Neuvoston asetus (EY) N:o 241/2008, annettu 17 päivänä maaliskuuta 2008, Euroopan yhteisön ja Guinea-Bissaun tasavallan välisen kalastuskumppanuussopimuksen tekemisestä (EUVL L 75, 18.3.2008, s. 49).
               
               
                  
                     (5)
                  
                        EUVL L 342, 27.12.2007, s. 5.
               
               
                  
                     (6)
                  
                        Päätös ... (EUVL L , , s. ).